Un mes d'octubre replet d'esdeveniments esportius
26 de octubre de 2022

Carcaixent

Ha sigut un mes d'octubre replet d’esdeveniments esportius, celebrats en el marc de les Festes Majors 2022, i que han comptat amb una alta participació.

ESCACS

\- LVI edició del memorial Eduardo Rubio, un torneig per equips a 4 taulers que alterna edicions sub-16 amb altres per a totes les edats, en el que van participar els xiquets i xiquetes del Club d’Escacs de Carcaixent junt a altres clubs com Almussafes, Alzira, Castelló de la Ribera, Xàtiva i Cullera.

\- VI Torneig Infantil Ciutat de Carcaixent, un campionat categoria de base en el que participaren més de 100 xiquets i xiquetes.

\- XXIII Torneig Absolut d’Escacs Ciutat de Carcaixent, on participaren 66 jugadors i jugadores. Enllaç del torneig:  https://chess-results.com/tnr678861.aspx?lan=2&art=1&rd=7&turdet=YES&flag=30

GIMNÀSTICA RÍTMICA

En esta modalitat esportiva cal destacar la participació del Club de Gimnàstica Rítmica de Carcaixent en l’Encontre organitzat en Quart de Poblet en el què durant 2 dies participaren al voltant de 800 gimnastes i en el qual les integrants del club de Carcaixent van obtindre un molt bon resultat, destacant:

També es va realitzar un encontre de gimnàstica rítmica que valgué per a tancar tot el programa d’activitats esportives que es van dur a terme durant les Festes Locals de 2022. Participaren un total de 49 gimnastes del Club de Gimnàstica Rítmica de Carcaixent i 46 gimnastes del Club de Gimnàstica Rítmica de la Pobla Llarga. Entre els dos van realitzar un total de 49 exhibicions en diferents disciplines i aparells com pilota, masses, corda, cinta o mans lliures, entre altres.

TENIS

També va haver lloc per als esports de raqueta, ja que el Club de Tenis Carcaixent va organitzar el Torneig de tenis de base en categoria or, en el que van participar 16 tenistes i en categoria plata, en el qual estaven inscrits un total de 8 tenistes.

TALLER DE DEFENSA PERSONAL

El Pavelló d'esports va acollir un taller d’arts marcials obert per a tota la ciutadania organitzat per les entitats locals Club d’Aikido Budo Kai, Escola d’AikidoDaiku Shin Dojo i Club de Kung Fu de la Grulla, i amb el qual es van descobrir les similituds entre les següents arts marcials:

JIU-JITSU

Es va celebrar el Campionat d’Espanya de Jiu-Jitsu en el qual van participar més de 100 esportistes de tot el país. De matí es va disputar el campionat en categoria xiquets/es fins a 13 anys i principiants adults en la modalitat de Full-Contact i de vesprada va tindre lloc en la categoria absoluta la competició en la modalitat Close-Contact. Cal destacar la participació dels competidors locals:

Des de l'Ajuntament de Carcaixent donem l'enhorabona a totes i tots els esportistes i entitats que heu participat i/o organitzat aquestes activitats, i agraïm el foment que feu de l'esport i la vida saludable.